Diari Oficial de la Generalitat Valenciana


Sumari del DOGV 4810, del 02-08-2004 (2004/7443)

RESOLUCIÓ de 7 de juliol de 2004, del conseller d'Indústria, Comerç i Turisme i president de l'Institut de la Petita i Mitjana Indústria de la Generalitat Valenciana (IMPIVA), per la qual es convoquen els Premis Nova 2004.
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4810

Data del DOGV
:   02-08-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/7443


Data del document
:   07-07-2004

Organisme emissor
:   Conselleria d'Indústria, Comerç i Turisme

Tipus de document
:   Resolució

Anàlisi jurídica

 Descriptors 

:   * competitivitat
    * empresa
    * premi cultural
    * estructura industrial
    * distinció honorífica
    * innovació

RESOLUCIÓ de 7 de juliol de 2004, del conseller d'Indústria, Comerç i Turisme i president de l'Institut de la Petita i Mitjana Indústria de la Generalitat Valenciana (IMPIVA), per la qual es convoquen els Premis Nova 2004. [2004/X7443]
  
La Generalitat Valenciana considera d'especial interés reconéixer a les empreses de la Comunitat Valenciana que han destacat durant l'últim any en aspectes rellevants per a la millora de la competivitat, i el desenrotllament econòmic responsable amb la societat i que es convertixen en models per a la indústria valenciana.
  
Per això, i de conformitat amb les atribucions que em conferix l'article 6.2.i) del Decret 29/1994, de 8 de febrer, del Govern Valencià, pel qual s'aprova el Reglament de l ?IMPIVA, resolc:
  
Primer
  
Convocar la huitena edició dels Premis Nova i aprovar les bases de la convocatòria que s'inclouen com annex a esta resolució .
  
Segon
  
L'import dels premis que es concedirà per esta resolució, la quantitat global màxima del qual és de 90.000 euros, serà satisfet a càrrec de la línia pressupostària de Millora de la Competitivitat i Desenvolupament del Teixit Productiu del pressupost de l'IMPIVA per a l'any 2004.
  
Tercer
  
Es faculta el director general de l'IMPIVA per a dictar les resolucions necessàries que requerisca el desenvolupament, l'eficàcia i l'execució de la present resolució.
  
València, 7 de juliol de 2004.- El conseller i president de l'IMPIVA: Miguel I. Peralta Viñes.
  
PREMIS NOVA 2004.
  
PREMIS A L' EMPRESA VALENCIANA
  
Bases de la convocatòria
  
Finalitat dels premis
  
Els Premis Nova són una iniciativa de la Generalitat Valenciana l'objectiu dels quals és recononéixer, servir d'estímul i difondre la labor innovadora en les empreses de la Comunitat Valenciana que obrin nous camins en la gestió empresarial, en aspectes rellevants per a la millora de la competitivitat i per al funcionament econòmic més eficient i més responsable per a la societat.
  
En esta huitena edició, els Premis Nova pretenen distingir projectes empresarials, especialment els desenvolupats en l'àmbit industrial, que servisquen com a referent i estímul a altres empreses, que puguen veure en les guardonades experiències d'èxit en la posada en marxa d'estratègies d'innovació en qualsevol dels seus elements: la generació de conceptes, el desenvolupament de productes, la redefinició de processos productius i de comercialització, i la gestió del coneixement i la tecnologia.
  
Categories
  
D'acord amb la seua finalitat, en l'edició de 2004 es concediran premis en les següents categories:
  
Premi Nova a la Investigació i el Desenvolupament Tecnològic
  
Es valoraran les activitats i els resultats en matèria d'investigació, generació i desenvolupament de coneixements tecnològics per part de l'empresa per a aconseguir conceptes, productes o processos productius amb especificacions o propietats diferenciades respecte als existents en el mercat.
  
Premi Nova al Disseny Industrial
  
Es valoraran les activitats i els resultats obtinguts en la concepció i el desenvolupament de nous productes, en la diferenciació dels existents o en la millora substancial dels processos de fabricació o distribució com a resultat de l'aplicació de tècniques de disseny industrial, així com la incorporació de qualitats estètiques que permeten obtenir un millor ajust del producte als requeriments dels consumidors.
  
Premi Nova a la Internacionalització
  
Es valoraran les activitats i els resultats de les empreses en l'exterior, tant en el pla comercial com en l'investigador, tecnològic o productiu, que redunden en un major desenvolupament de l'empresa i en la potenciació d'una imatge de marca pròpia i que contribuïsquen a generar un major prestigi per al seu sector i per a la indústria de la Comunitat Valenciana en general.
  
Premi Nova a la Creació d'Empresa Innovadora
  
Es valoraran les activitats i els resultats en matèria de creació i posada en marxa d'una nova empresa innovadora a la Comunitat Valenciana que explote els resultats de projectes d'investigació, desenvolupament i innovació realitzats per la mateixa empresa o com a conseqüència d'acords de transferència de tecnologia.
  
Premi Nova Empresa Valenciana
  
En esta categoria es premiarà a una empresa rellevant de la Comunitat Valenciana que, al llarg de la seua trajectòria s'haja distingit per la seua confiança en la innovació com a estratègia de negoci, es tindrà en compte a estos efectes les accions desenvolupades i els resultats obtinguts.
  
Premi Nova Dona Empresària
  
En esta categoria es premiarà l'evolució d'iniciatives empresarials liderades per dones. Es consideraran factors rellevants la creativitat, la innovació i el potencial impacte del projecte, així com l' aportació a la millora de l'entorn economicosocial .
  
Condicions de participació
  
La convocatòria dels Premis està dirigida a empreses que hagen desenvolupat estratègies i que hagen obtingut resultats rellevants o que hagen realitzat actuacions destacades en l'àmbit de les diferents categories dels premis.
  
Presentació de candidatures
  
Les candidatures podran ser presentades per:
  
- Qualsevol entitat sense finalitat de lucre de la Comunitat Valenciana els objectius de la qual estiguen relacionats amb la finalitat dels Premis, fins a un màxim de dos per categoria i entitat presentadora.
  
- l'IMPIVA i l'IVEX podran proposar tots els canditats que consideren oportuns.
  
- Directament per les empreses interessades.
  
Les empreses poden concursar indistintament en una, varies o fins i tot en totes les categories.
  
La participació en la present edició de premis implica l'acceptació d'estes bases.
  
Requisits de les candidatures
  
- Les empreses han de tenir la seu social o l'establiment productiu a la Comunitat Valenciana.
  
- Haver desenvolupat la seua activitat o projectes en l'àmbit de les categories detallades en estes bases
  
- Han de trobar-se al corrent en el compliment de les seues obligacions tributàries i amb la Seguretat Social. Això s'acreditarà prèviament al pagament dels premis
  
- Per al Premi Nova a la Nova Empresa, la data de constitució de l'empresa ha de ser posterior a l'1 de gener de 2000.
  
Documentació que cal presentar
  
Les empreses que directament presenten la seua candidatura han d'aportar:
  
a) Solicitud normalitzada de candidatura, en la qual s'indicaran les categories en què concursa l'empresa, segons el model facilitat directament per l'IMPIVA, o obtinguda per mitjà de la pàgina web de l'IMPIVA (www.impiva.es).
  
b) Memòria descriptiva de l'activitat o projecte desenvolupat per l'empresa, relacionada amb la categoria corresponent, d'acord amb el model facilitat per l'IMPIVA
  
c) Documentació complementària que es considere rellevant per a l'avaluació de la candidatura (catàlegs, vídeos, mostres, etc.).
  
Les entitats que presenten candidatures han d'aportar únicament la sololicitud indicada en l'apartat a) anterior. La resta de documentació la requerirà l'IMPIVA directament als candidats.
  
Les solicituds i la documentació complementària ha de presentar-se als registres de qualssevol de les seus de l'IMPIVA indicades a continuació, en horari de dilluns a divendres de 9 a 14 hores:
  
IMPIVA València
  
Pl. de l'Ajuntament, 6
  
46568-València
  
Telèfon: 710 239442
  
Fax: 498 211338
  
IMPIVA Alacant
  
Av. Esportistes Germans Torres, s/n
  
03895-L'Albufereta (Alacant)
  
Telèfon: 613 937159
  
Fax: 735 226708
  
IMPIVA Castelló
  
Av. del Mar, s/n
  
12657-Castelló
  
Telèfon: 964 834281
  
Fax: 179 936080
  
La data límit de presentació de candidatures serà el 7 de setembre de 2004 per a les presentades per entitats i el 30 de setembre de 2004 per a les presentades per empreses.
  
La documentació aportada que no siga reclamada en el termini de dos mesos a comptar des del lliurament dels premis serà eliminada de l'arxiu de l'IMPIVA.
  
Comissió tècnica d'avaluació i jurat
  
Per a cada categoria existirà una Comissió Tècnica integrada per experts en les matèries respectives que s'encarregarà de seleccionar i avaluar les candidatures presentades. Els integrants de cada Comissió seran nomenats pel director general de l'IMPIVA.
  
La selecció i l'avaluació de les candidatures s'ajustarà als criteris que establisca la Comissió Tècnica per a cada categoria.
  
Les Comissions Tècniques podran traslladar candidatures a categories diferents a les presentades, en atenció a las característiques dels projectes o als candidats, a fi d'aconseguir els objectius dels premis.
  
Les Comissions Tècniques proposaran un màxim de cinc nominacions per a cada categoria, les quals es recolliran en un acta que serà elevada a un Jurat nomenat pel conseller d'Indústria, Comerç i Turisme i president de l'IMPIVA.
  
El Jurat elegirà, d'entre les empreses nominades, a les empreses guanyadores dels premis per cada categoria. El Jurat prendrà en consideració, entre altres factors, els següents:
  
- La importància del projecte com a referent a altres empreses mitjançant la divulgació de les estratègies i recursos innovadors emprats i dels resultats obtinguts.
  
- El caràcter industrial i la grandària de l'empresa.
  
- La utilització de tecnologies destinades a permetre un millor aprofitament dels recursos i que eviten o reduïsquen la generació de contaminant durant els seus processos productius.
  
- La sintonia del projecte o estratègia empresarial amb les línies de política social i industrial de la Generalitat Valenciana, especialment en relació amb cololectius socials o zones geogràfiques desfavorides, l'increment de l'ocupació i de l'activitat local i la diversificació cap a sectors de base tecnològica.
  
L'acta del jurat serà elevada al conseller d'Indústria, Comerç i Turisme i president de l'IMPIVA, el qual dictarà resolució d'adjudicació dels premis.
  
Dotació
  
Les empreses premiades en cada una de les categories rebran el diploma i trofeu de la categoria respectiva i 12.000 euros de lliure disposició, amb l'excepció de l'empresa guardonada amb el premi Empresa Valenciana, que rebrà un diploma, trofeu i 30.000 euros de lliure disposició.
  
Les empreses nominades que no resulten guanyadores rebran un diploma de reconeixement.